stanford-oval/wikipedia huggingface dataset:
Brock Lesnar
Showpainiura > Vuosi 2004

Vuonna 2004 Royal Rumble -tapahtumassa Lesnar puolusti mestaruuttaan Hardcore Hollya vastaan voitokkaasti. Aiemmin illalla Lesnar oli kuitenkin jutellut Bill Goldbergin kanssa ja päättikin pilata Goldbergin mahdollisuuden päästä Wrestlemanian pääotteluun tunkeutumalla Rumbleen ja tekemälle Goldbergille F5-liikkeen ja aiheuttaen tälle samalla eliminoinnin.
No Way Outissa Lesnar puolusti mestaruuttaan Eddie Guerreroa vastaan. Goldberg teki sisäänjuoksun ja iski Spearin Lesnarille. Eddie teki myöhemmin Frog Splashin ja voitti WWE-mestaruuden.
Häviöstä katkera Lesnar asettui polvilleen Smackdownissa ja pyysi päästä Wrestlemaniassa Goldbergia vastaan. Ottelu solmittiin, mutta Lesnarin pettymykseksi Stone Cold Steve Austin asetettiin otteluun tuomariksi. Lesnar ilmaantuikin RAW-lähetykseen, iski F5:n Austinille ja varasti tämän mönkijän. Myöhemmin Austin kuitenkin saapui Smackdowniin hakemaan mönkijänsä pois ja antamaan Lesnarille selkäsaunan.
Wrestlemaniassa Lesnar ja Goldberg kohtasivat. Kyseessä oli Loser leaves WWE, jonka Goldberg voitti. Ottelun jälkeen Lesnar näytti sekä yleisölle että Austinille keskisormea, jolloin Austin teki hänelle Stunnerin, potki Brockin ulos kehästä ja aloitti oluenjuonnin. Goldberg palasi kehään ja joi muutaman oluen Austinin kanssa, kunnes Austin teki tällekin lopetusliikkeensä. Kyseisen ottelun jälkeen Brock Lesnaria ei ole WWE:ssä näkynyt.
Showpainiura > Vuosi 2005

Lesnar lähti pelaamaan amerikkalaista jalkapalloa Minnesota Vikings -joukkueen harjoitusleirille haluten lopettaa uransa painijana. Lesnarin ura jalkapalloilijana ei kuitenkaan toiminut ja pian hänet nähtiinkin esiintymässä NJPW:ssä. 8. lokakuuta 2005 Lesnar voitti IWGP Heavyweight -mestaruuden.
Showpainiura > Paluu WWE:hen 2012-

WWE ja Lesnar solmivat yksivuotisen sopimuksen, johon kuuluu WrestleMania 29. Lesnar tekee vähintään kaksi esiintymistä kuukaudessa, ja Manian lähestyessä esiintymiset lisääntyvät. Tällä hetkellä uskotaan, että Brock tulee tekemään 30-35 esiintymistä seuraavan vuoden aikana.
Wrestlemania XXVIII:n jälkeisessä Raw:ssa 2.4.2012 Brock Lesnar palasi WWE:hen, kun John Cena pyysi The Rockia tulemaan kehään ja hänen sijastaan Lesnar ilmestyi paikalle. Lesnar oli kättelemässä Cenaa, mutta tekikin sen sijaan F-5 -lopetusliikkeensä. Tämä johti otteluun Extreme Rulesissa, jonka John Cena voitti. Seuraavana iltana Lesnar kävi Triple H:n kimppuun murtaen samalla hänen kätensä. Feudi kulminoitui Summerslam tapahtumassa elokuussa, Lesnar voitti matsin. Seuraavana iltana Rawissa hän sanoi saavuttaneensa kaiken WWE:ssä.
Wrestlemania XXIX:ssä Brock Lesnar hävisi Triple H:lle No Holds Barred - ottelussa, jossa panoksena oli Triple H:n uran loppuminen jos tämä olisi hävinnyt. WrestleMania XXX:ssä Brock Lesnar voitti The Undertakerin ja rikkoi tämän voittamattoman ( 21-0 ) ottelu sarjan Wrestlemaniassa kun taas
Summerslam:ssa Brock Lesnar voitti WWE-mestaruuden John Cena:lta ja tämä oli hänen neljäs WWE-mestaruus.
On myös huhuttu että Undertakerin tuli voittaa ottelu Brock Lesnaria vastaan WrestleMania XXX:ssä. Vince McMahonin mukaan Brock Lesnar saisi potkut muutettuaan "käsikirjoitusta". Huhuihin kuuluu myös että Undertaker olisi pyytänyt Lesnarilta että hän katkaisisi WrestleMania voittoputken.
Showpainiura > WWE Universal mestaruus

3. huhtikuuta 2017 Lesnar voitti WWE Universal mestaruuden hallitsevaa mestaria Bill Goldbergiä vastaan WrestleMania 33 -tapahtumassa. Hän puolusti ensimmäisen kerran mestaruuttaan heinäkuussa 2017 voittamalla Samoa Joen. Kaksikko kohtasi myöhemmin myös elokuussa toisensa, jolloin Lesnar oli jälleen voittava osapuoli. Lesnar puolusti mestaruuttaan seuraavan kerran 20. elokuuta SummerSlam -tapahtumassa, jossa hän kohtasi Roman Reignsin, Samoa Joen ja Braun Strowmanin. Lesnar loukkaantui ottelun alussa, mutta palasi pian takaisin ja voitti ottelun selättämällä Reignsin.
Vapaaottelu

| Brock Lesnar> Henkilötiedot |
| --- | --- |
Syntynyt: 12. heinäkuuta 1977 (ikä 47) Webster, Etelä-Dakota
Kansalaisuus:   Yhdysvallat
Vapaaottelija
Aktiivisena:  2007–2011, 2016
Pituus:  190,5 cm
Paino:  121 kg
Kätisyys:  oikea
Taistelutyyli:  Paini
Seura:  DeathClutch Gym
Tilastot
Ottelut:  9
Voitot:  5
– tyrmäyksellä:  2
– luovutuksella:  2
– päätöksellä:  1
Tappiot:  3
– tyrmäyksellä:  2
– luovutuksella:  1
Lesnar harjoitteli vapaaottelua entisen UFC-mestari Pat Miletichin opastuksella ja teki debyyttinsä Hero's ja EliteXC -järjestöjen yhteisjärjestämässä tapahtumassa Dynamite!! USA. Samassa tapahtumassa ottelivat myös Royce Gracie ja Kazushi Sakuraba vastakkain, jotka olivat tapahtuman toinen pääottelu. Lesnar kohtasi pääottelussa entisen judokan Kim Min-soon, joka oli ennen ottelua otellut vapaaottelussa tilastolla 2–5. Lesnar voitti kamppailun luovutuksella minuutin jälkeen, kun Min-soo luovutti Lesnarin lyönneistä matolla.
Vapaaottelu > UFC

Seuraavaksi Lesnar ilmoitettiin tehneen 20. lokakuuta 2007 sopimuksen UFC:n kanssa. Hän otteli ensimmäisen ottelunsa 2. helmikuuta 2008 entistä UFC:n raskaansarjan mestaria Frank Miria vastaan. Lesnar aloitti ottelun vahvasti saatuaan ottelun alussa alasviennillä Mirin mattoon. Lesnar jatkoi matolla lyönnein, mutta ottelijat erotettiin, kun Lesnarin osa lyönneistä olivat laittomia osuessaan Mirin takaraivoon. Lesnar onnistui heti perään viemään alasviennillä Mir uudelleen mattoon, mutta jäi Mirin suoraan polvilukoon ensimmäisessä erässä ja joutui luovuttamaan minuutin jälkeen. Elokuussa Lesnar kohtasi neljä ottelua otelleen Heath Herringin, joka oli sitä ennen otellut menestyksekkäästi Pridessa. Lesnar voitti UFC 87 -tapahtumassa käydyn kamppailun tuomariäänin (30–26, 30–26, 30–26).
Vapaaottelu > UFC > Raskaansarjan mestaruus

15. marraskuuta 2008 Lesnar otti uransa suurimman voiton, kun hän otteli UFC 91 -tapahtumassa Randy Couturea vastaan UFC:n raskaansarjan mestaruudesta. Lesnar voitti ottelun toisessa erässä teknisellä tyrmäyksellä tullen täten UFC:n raskaansarjan mestariksi. Lesnar puolusti mestaruuttaan menestyksekkäästi kaksi kertaa mutta hävisi sen Cain Velasquezille UFC 121 -tapahtumassa.
Brock Lesnar otteli 30. joulukuuta 2011 Alistair Overeemia vastaan UFC 141 -tapahtumassa ykköshaastajan paikasta. Lesnar hävisi ottelun tuomarin keskeytyksellä ensimmäisessä erässä. Ottelun jälkeen Lesnar ilmoitti lopettavansa vapaaottelu-uransa.
Vapaaottelu > Paluu UFC:hen

Lesnar palasi ottelemaan Mark Huntia vastaan UFC 200 -tapahtumassa heinäkuussa 2016. Lesnar voitti ottelun tuomariäänin. Ottelun jälkeen heinäkuussa Yhdysvaltain antidopingtoimikunta ilmoitti hänen jääneen kiinni dopingista 28. kesäkuuta 2016 ennen ottelua tehdyssä testissä. Lesnar määrättiin joulukuussa 2016 menettämään voittonsa, kärsimään vuoden kilpailukiellon ja maksamaan 250 000 dollarin sakot. Lesnar antoi myös toisen positiivsen dopingnäytteen UFC 200 -tapahtumassa heinäkuussa 2016. Lesnar ilmoitti 14. helmikuuta 2017 lopettavansa uudelleen vapaaottelu-uransa; siitä huolimatta hän haastoi UFC 226:ssa Daniel Cormierin, ja ottelu heidän välillään arveltiin järjestettävän joskus alkuvuodesta 2019. Silloin, kun Lesnar lopetti uudelleen uransa, hänen kilpailukiellostaan oli kulunut vasta alle puolet. Kärsittävänä olisi ollut vielä yli kuusi kuukautta ottelukieltoa. Kun hän Lesnar palasi USADA:n testauksen piiriin heinäkuussa, ottelukieltoa jatkettiin siitä, mihin se oli jäänyt, ja Lesnar pystyisi ottelemaan seuraavan kerran alkuvuodesta 2019. Brock Lesnarin suunniteltiin ottelevan Daniel Cormierin kanssa UFC:n raskaansarjan mestaruudesta elokuussa 2019, vielä nimeämättömässä UFC-tapahtumassa. Dana White ilmoitti myöhemmin, että Brock Lesnar ei aio otella enää UFC:ssä. Syyskuussa 2020 Dana White sanoi, että hän voisi järjestää mega-ottelun Brock Lesnarin ja Jon Jonesin välille, mikäli molemmat ottelijat ovat kiinnostuneita. Bellator-puheenjohtaja Scott Coker on myös kiinnostunut järjestämään ottelua Brock Lesnarille omassa vapaaotteluorganisaatiossaan, ja haluaisi järjestää ottelun Brock Lesnarin ja Fedor Emelianenkon välille.
Tilastot

| Tulos | Tilasto | Vastustaja | Ratkaisu | Tapahtuma | Päivämäärä | Erä | Aika | Huomio |
| --- | --- | --- | --- | --- | --- | --- | --- | --- |
| Ei tulosta | 5–3 (1) |  Mark Hunt | Ei tulosta (mitätöity) | UFC 200 | 9.7.2016 | 3 | 5:00 | Lesnar voitti alun perin tuomariäänin, mutta jäätyään kiinni doping testissä tulos mitätöitiin. |
| Tappio | 5–3 |  Alistair Overeem | Tekninen tyrmäys (potku kehoon ja lyönnit) | UFC 141 | 30.12.2011 | 1 | 2:26 |  |
| Tappio | 5–2 |  Cain Velasquez | Tekninen tyrmäys (lyönnit) | UFC 121 | 23.10.2010 | 1 | 4:12 | Menetti UFC:n raskaansarjan mestaruuden |
| Voitto | 5–1 |  Shane Carwin | Luovutus (kuristus) | UFC 116 | 3.7.2010 | 2 | 2:19 | Puolusti UFC:n raskaansarjan mestaruutta, Illan luovutus |
| Voitto | 4–1 |  Frank Mir | Tekninen tyrmäys (lyönnit) | UFC 100 | 11.7.2009 | 2 | 1:48 | Puolusti UFC:n raskaansarjan mestaruutta |
| Voitto | 3–1 |  Randy Couture | Tekninen tyrmäys (lyönnit) | UFC 91 | 15.11.2008 | 1 | 5:50 | Voitti UFC:n raskaansarjan mestaruuden |
| Voitto | 2–1 |  Heath Herring | Päätös (yksimielinen) | UFC 87 | 9.8.2008 | 3 | 5:00 |  |
| Tappio | 1–1 |  Frank Mir | Luovutus (polvilukko) | UFC 81 | 2.2.2008 | 1 | 1:30 |  |
| Voitto | 1–0 |  Kim Min-soo | Luovutus (lyönnit) | Dynamite!! USA | 2.6.2007 | 1 | 1:09 |  |
Brock Lesnarin mestaruudet ja saavutukset > Showpaini

World Wrestling Entertainment
WWE Championship (7 kertaa)
WWE Universal Championship (3 kertaa)
King of the Ring 2002
Royal Rumble 2003 ja 2022 -voittaja
Katkaisi Undertakerin 21 ottelun WrestleMania voittoputken.
New Japan Pro Wrestling
IWGP Heavyweight Championship
Inoki Genome Federation
IWGP Third Belt Championship (Ensimmäinen mestari)
Ohio Valley Wrestling
OVW Southern Tag Team Championship (Shelton Benjaminin kanssa 3 kertaa)
Pro Wrestling Illustrated (Wrestlingiä käsittelevä aikakauslehti)
Vuoden 2002 kehittynein painija.
Vuoden Painija 2002.
Vuoden feudi 2003 (vs. Kurt Angle).
Vuoden ottelu 2003 (vs. Kurt Angle - Ironman-ottelu Smackdown!'ssa).
PWI rankkasi 500 painijan joukkoon vuonna 2003 sijalle 1.
Brock Lesnarin mestaruudet ja saavutukset > Vapaaottelu

Ultimate Fighting Championship
Raskaansarjan mestaruus (kerran, puolusti kahdesti)
Illan luovutus (kerran, vs. Shane Carwin)
Pay-per-view't

Pay-per-view't, joissa Lesnar on ollut tapahtuman pääottelija.
Pay-per-view't > Showpaini

| 0 | 1 | 2 | 3 |
| --- | --- | --- | --- |
| Päiväys | Ottelu | Tapahtuma | Ostot |
| 21. elokuuta 2016 | Brock Lesnar vs. Randy Orton | SummerSlam |  |
| 21. helmikuuta 2016 | Roman Reigns vs. Dean Ambrose vs. Brock Lesnar | Fastlane |  |
| 25. lokakuuta 2015 | The Undertaker vs. Brock Lesnar | SummerSlam |  |
| 19. heinäkuuta 2015 | Seth Rollins vs. Brock Lesnar | Battleground |  |
| 29. maaliskuuta 2015 | Brock Lesnar vs. Roman Reigns vs. Seth Rollins | WrestleMania 31 |  |
| 21. syyskuuta 2014 | Brock Lesnar vs. John Cena | Night of Champions |  |
| 17. elokuuta 2014 | John Cena vs. Brock Lesnar | SummerSlam |  |
| 19. toukokuuta 2013 | Brock Lesnar vs. Triple H | Extreme Rulez | 228 000 |
| 19. elokuuta 2012 | Brock Lesnar vs. Triple H | SummerSlam | 358 000 |
| 29. huhtikuuta 2012 | John Cena vs. Brock Lesnar | Extreme Rulez | 263 000 |
| 15. helmikuuta 2004 | Brock Lesnar vs. Eddie Guerrero | No Way Out | 265 000 |
| 19. lokakuuta 2003 | Brock Lesnar vs. The Undertaker | No Mercy | 275 000 |
| 27. heinäkuuta 2003 | Brock Lesnar vs. Kurt Angle vs. Big Show | Vengeance | 365 000 |
| 18. toukokuuta 2003 | Brock Lesnar vs. Big Show | Judgment Day | 315 000 |
| 30. maaliskuuta 2003 | Kurt Angle vs. Brock Lesnar | WrestleMania XIX | 560 000 |
| 26. lokakuuta 2002 | Brock Lesnar and Paul Heyman vs. Edge | Rebellion |  |
| 20. lokakuuta 2002 | Brock Lesnar vs. The Undertaker | No Mercy | 300 000 |
| 22. syyskuuta 2002 | Brock Lesnar vs. The Undertaker | Unforgiven | 300 000 |
| 25. elokuuta 2002 | The Rock vs. Brock Lesnar | SummerSlam | 540 000 |
Pay-per-view't > Vapaaottelu

| 0 | 1 | 2 | 3 |
| --- | --- | --- | --- |
| Päiväys | Ottelu | Tapahtuma | Ostot |
| 30. joulukuuta 2011 | Lesnar vs. Overeem | UFC 141 | 535 000 |
| 23. lokakuuta 2010 | Lesnar vs. Velasquez | UFC 121 | 900 000 |
| 3. heinäkuuta 2010 | Lesnar vs. Carwin | UFC 116 | 1 060 000 |
| 11. heinäkuuta 2009 | Lesnar vs. Mir | UFC 100 | 1 600 000 |
| 15. marraskuuta 2008 | Lesnar vs. Couture | UFC 91 | 1 010 000 |
Aiheesta muualla

Wikimedia Commonsissa on kuvia tai muita tiedostoja aiheesta .
Online World of Wrestling - Brock Lesnar
Brock Lesnar Internet Movie Databasessa
WWE:n mestarit
WWE Universal mestarit
UFC:n raskaansarjan mestarit
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat 
Henkilöt:  Yle 
Muut:  Europeana
Frans Fredrik Björni

Björni noin vuonna 1920
Frans Fredrik Björni (15. elokuuta 1850 Eura – 10. helmikuuta 1930 Yläne) oli suomalainen rusthollari, taloustirehtööri ja valtiopäivämies.
Suku ja perhe

Björnin vanhemmat olivat Juho Fredrik Mikonpoika Kylä-Björni (s. 1819) ja Agata Loviisa Isakintytär (1822–1907). Hän oli naimisissa Henrika Wilhelmiina Piipanojan (1849–1900) kanssa. Heidän poikiaan olivat maanviljelysneuvos, kansanedustaja Onni Rantasalo, Auroran sairaalan ylilääkäri Viljo Rantasalo ja agronomi Sulho Rantasalo. Viljo Rantasalon poika oli Helsingin yliopiston kansanterveystieteen professori Ilari Rantasalo. Björnin tyttärenpoika oli Turun yliopiston maantieteen professori Oiva Tuominen.
Elämänvaiheet ja toiminta

Björni toimi maanviljelijänä Björnin tilalla Eurassa kunnes hän osti 1890 Yläneen Uudenkartanon. Vuonna 1892 hän osti myös Yläneen kartanon Vanhakartanon sen viimeiseltä aateliselta omistajalta varatuomari Reinhold Ernst Petter Jägerhornilta. "Yläneen karhuksi" kutsutun Björnin väitetään olleen yli 10 000 hehtaarin maaomaisuudellaan 1900-luvun alussa Suomen suurin talonpoikaista syntyperää ollut maanomistaja. Hän myi 1905 Vanhakartanon pojalleen Onni Björnille (myöhemmin Onni Rantasalo) ja 1913 hän myi Uudenkartanon toiselle pojalleen Sulho Björnille (Rantasalo). Björni kirjoitti 1925 muistelmansa, jotka on myöhemmin julkaistu.
Björni mukana Euran pitäjän kunnallisissa luottamustoimissa ja oli parikymmentä vuotta kunnan esimiehenä, useita vuosia kirkonisännöitsijänä ja kirkkovaltuuston jäsenenä sekä kuului kansakoulun johtokuntaan. Yläneelle muutettuaan hän oli siellä kirkkoneuvoston jäsenenä 22 vuotta ja Varsinais-Suomen pienten maanviljelijäin seuran esimiehenä ja varaesimiehenä 14 vuotta.
Björni oli talonpoikaissäädyssä Euran tuomiokunnan edustajana valtiopäivillä 1888 ja Loimaan tuomiokunnan edustajana valtiopäivillä 1897 ja 1899. Valtiopäivillä Björni oli useiden valiokuntien jäsenenä tai varajäsenenä. Vuoden 1888 valtiopäivillä hän oli mukana anomassa rautatien rakentamista Tampereelta Poriin ja vuoden 1897 valtiopäivillä hän teki useita suomenkieltä ja sen asemaa koskevia anomuksia. Hän perusti Uuteenkartanoon kansakoulun, jota hän ylläpiti 1892-1908, sekä koulun yhteyteen 1897 kirjaston. Hän oli itse käynyt vain kiertokoulua sekä erään upseerin pitämää epävirallista alkeiskoulua.
Teoksia

Nimellä F. F. Björni:
Muistelmia ; toimittanut Oiva Tuominen. Satakunnan museo, Pori 1986, 2. painos Kertun kilta, 1991
Kirjallisuutta

Pia Mattila-Lonka : Frans Fredrik Björnin aatemaailma. Historian laitoksen julkaisuja 41. Turun yliopisto 1996 ISBN 9512908492
Aiheesta muualla

Kartanon väen syksy : Yläneen Vanhankartanon työväki muistelee, koonneet Arimo Helmisaari ja Sirkku Pihlman. Priimus Media Oy, Loimaa 2008
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Suomi (KANTO)  Yhdysvallat
Bob Dylan (albumi)

| Bob Dylan Bob Dylan |
| --- | --- | --- |

Studioalbumin tiedot
 Äänitetty : 20. ja 22. marraskuuta 1961
 Julkaistu: 19. maaliskuuta [1962
 Tuottaja(t): John H. Hammond
 Tyylilaji: folk
 Kesto: 37.04
 Levy-yhtiö: Columbia Records
Bob Dylanin muut julkaisut
| -  | Bob Dylan 1962 | The Freewheelin’ Bob Dylan 1963 |
Bob Dylan on laulaja-lauluntekijä Bob Dylanin maaliskuussa 1962 julkaistu esikoisalbumi. Albumi sisältää lähinnä kansanlauluja ja cover-versioita muiden artistien kappaleista. Dylanin omia lauluja levyllä on vain kaksi, ”Song to Woody” ja ”Talkin’ New York”. Albumi sai hyviä arvosteluja, mutta alkoi myydä vasta kaksi vuotta myöhemmin.
Kappaleet

"You're No Good" (Jesse Fuller) – 1:37
"Talkin' New York" (Dylan) – 3:17
"In My Time of Dyin'" (Trad.) – 2:38
"Man of Constant Sorrow" (Trad.) – 3:07
"Fixin’ to Die Blues" (Bukka White) – 2:20
"Pretty Peggy-O" (Trad.) – 3:21
"Highway 51 Blues" (Curtis Jones) – 2:50
"Gospel Plow" (Trad.) – 1:45
"Baby, Let Me Follow You Down" (Von Schmidt) – 2:34
"House of the Risin' Sun" (Trad.) – 5:18
"Freight Train Blues" (Trad.) – 2:16
"Song to Woody" (Dylan) – 2:40
"See That My Grave Is Kept Clean" (Blind Lemon Jefferson) – 2:44
Koulukiusaaminen

Koulukiusaaminen on tarkoituksellisesti tai suunnitelmallisesti toista vahingoittavaa, henkistä tai fyysistä kouluväkivaltaa, yksilöiden välistä tai yhteisöllistä kiusaamista. Koulukiusaaminen täyttää usein rikoksen, kuten kunnianloukkauksen tai pahoinpitelyn, tunnusmerkit.
Tavallisesti koulukiusaamisella on tarkoitettu oppilaan toiseen oppilaaseen kohdistamaa kiusaamista, mutta koulukiusaamiseksi voidaan nimittää myös opettajien välistä työpaikkakiusaamista tai oppilaan ja opettajan välistä kiusaamista.lähde? Kiusaaminen ei ole luokan muusta sosiaalisesta elämästä irrallaan oleva asia, vaan se liittyy usein kokonaisvaltaiseen ”ihmisarvon menetykseen vertaisryhmässä”. Härnäämistä, joka kohdistuu sattumanvaraisesti eri oppilaisiin, ei useinkaan pidetä varsinaisena koulukiusaamisena, mutta jos härnäävä puhe kohdistuu jatkuvasti samaan oppilaaseen ja kohde on alistetussa asemassa, kiusaamisen tunnusmerkit täyttyvät. Koulukiusaaminen voi olla uhrilleen henkisesti hyvinkin vahingollista ja saattaa aiheuttaa jopa aikuisikään asti säilyviä traumoja.
Kiusaaminen on pahan mielen aiheuttamista, joka on:
tahallista,
toistuvaa,
kohdistuu suhteellisen puolustuskyvyttömään lapseen tai nuoreen.
Kiusaajien arveltiin aiemmin kärsivän huonosta itsetunnosta. Tutkimuksissa on kuitenkin selvinnyt, että kyse on enemmän kiusaajien näyttämisen tarpeesta, joskus myös psyykkisistä ongelmista. On usein toistuva klisee, että kiusaajat ovat myös itse voineet aiemmin joutua kiusatuiksi. Professori Liisa Keltikangas-Järvisen mukaan se ei pidä paikkaansa..
Monille sivustakatsojille ja osallistujille kiusaaminen voi olla ajanvietettä. Äärimmillään kyse on vallankäytöstä ja nokkimisjärjestyksen ratkomisesta väkivallan keinoin. Kiusaamisen kohteena on usein oppilas, joka eroaa jollain tavalla muusta joukosta. Perinteisesti tällaisia syitä ovat olleet liikalihavuus, anatominen poikkeavuus, etninen tausta, silmälasien tarve, kiusatun perheen olosuhteet, hiljaisuus, pikkuvanhuus tai hyvä koulumenestys.
Kiusaaminen perustuu Keltikangas-Järvisen mukaan ryhmädynamiikkaan. Kiusaaja tarvitsee ympärilleen yleisön myötäilemään ja niitä, jotka seuraavat hiljaa vierestä. Kiusaamisen vähentämisessä pitäisi kiinnittää huomiota koko ryhmään niin, että kiusaaja ei saa tukea ryhmästä: ei yleisöä, ympärillä naureskelijoita tai muita kiusaamiseen mukaan menijöitä jne. ja että yhä useampi asettuu kiusatun puolelle tai osoittaa, ettei hyväksy kiusaamista.
Marko Hamilon kirjan Älkää säätäkö päätänne - häiriö on todellisuudessa mukaan juridiset keinot, kuten kiusaajien ja koulujen haastaminen oikeuteen ja korvausten vaatiminen on tehokkaampaa puuttumista kiusaamiseen kuin jatkuva kiusaajan tai kiusattujen psykologisointi tai kiusaajien ymmärtäminen.lähde tarkemmin?
Koulukiusaamisen muotoja

Fyysisen koskemattomuuden loukkaaminen: esimerkiksi lyöminen, potkiminen, töniminen, sylkeminen, nipistely, kamppaaminen, liikkumisen estäminen, esineillä ja lumipalloilla heittäminen.
Sosiaalinen eristäminen: leikistä poisjättäminen, puhumattomuus, siirtyminen etäälle kohteesta, leikissä toimimattoman, mykän roolin antaminen, tiedon salailu.
Henkinen väkivalta: esimerkiksi pilkkaaminen, eristäminen muista, haukkuminen, matkiminen, naurunalaiseksi tekeminen, vihamielisen sarkastiset vastaukset, syrjään jättäminen ja juorujen levittäminen.
Painostava vallankäyttö: esimerkiksi uhkaaminen, kiristäminen, muista eristäminen, kanteleminen,  pakottaminen tekoihin, pelottelu, väärin neuvominen.
Haitanteko: esimerkiksi tavaroiden piilottelu, yksin jättäminen, omaisuuden tahallinen tuhoaminen, eksyttäminen, peleistä ja leikeistä poisjättäminen.
Tyttöjen ja poikien kiusaamisen erot

Poikien ja tyttöjen tapa kiusata koulussa poikkeavat toisistaan: pojilla on enemmän suoraa fyysistä ja verbaalista kiusaamista (potkimista, lyömistä, nimittelyä, sukupuolielimien näyttämiseen pakottamista, kiusatun tavaroiden tuhoamista jne.), tytöt kiusaavat useammin epäsuorasti (ei oteta mukaan peleihin, puhutaan pahaa, jätetään luokan ainoaksi, jota ei kutsuta syntymäpäiville jne.), niin että eivät joudu suoraan kiusatun kanssa kasvokkain. Tyttöjen tapa kiusata on opettajille useimmin vaikeampi huomata kuin poikien.
Syitä

Koulukiusaamisen taustalla on syitä, jotka liittyvät niin kiusattuun kuin kiusaajaankin. Erityisesti ruumiillinen kuritus kotona liittyy kiusaamiseenlähde?. Varsinkin tytöillä ylipaino ja koulutapaturmat liittyvät kiusatuksi joutumiseen. Siihen vaikuttavat myös koulun huono työilmapiiri ja omaisuuden vahingoittaminenselvennä sekä vaikeudet opiskelussa.
Kiusaamiseen johtavia tekijöitä:
koulun huono työilmapiiri
kiusatulla huono maine muiden silmissä
lapsen/nuoren erilaisuus koulutovereihin verrattuna
kiusaajan ruumiillinen kuritus kotona
lasta ei huomioida kotona
kiusaaja pyrkii purkamaan pahaa oloaan
kiusaaja on voinut olla itse koulukiusattu, mutta harvinaista
pätemisen tarve.
syntyperä, sukupuoli, seksuaalisuus, ihonväri.
Koska kotona ei saada huomiota olemalla kilttejä ja auttamalla, yritetään huomiota saada aiheuttamalla häiriötä. Kiusaajien luultiin aiemmin kärsivän huonosta itsetunnosta. Tutkimuksissa on kuitenkin selvinnyt, että kyse on enemmän kiusaajien pätemisen tarpeesta.
Koulukiusaaminen kytkeytyy tavallista useammin kouluihin, joissa on runsaasti maahanmuuttajataustaisia oppilaita. Maahanmuuttajataustaiset oppilaat ovat muita useammin sekä kiusaajia että kiusattuja. Kiusaamista ei tapahdu vain valtaväestön ja etnisten vähemmistöjen välillä, vaan myös yli etnisten vähemmistörajojen ja vähemmistöjen sisällä. Ulkomaalaistausta on kuitenkin harvoin kiusatuksi joutumisen syynä.
Seuraukset

Masentuneisuus ja mielialan vaihtelut vaivaavat usein kiusattuja. Koulukiusatut kärsivät vielä nuorina aikuisina muita ikätovereitaan useammin masennuksesta. Kiusatun itsetunto voi kärsiä ja sosiaalisten tilanteiden pelko kasvaa, mikä voi myös nostaa kynnystä kertoa asiasta jollekulle tai puolustautua kiusaajia vastaan. Jotkut koulukiusatut turvautuvat väkivaltaan, jos kiusaaminen nousee hallitsemattomaksi ja alkaa häiritä liikaa normaalia elämää. Jotkut koulukiusatut alkavat itse kiusata muita purkaakseen pahaa oloaan. Koulukiusaaminen aiheuttaa joillekin henkilöille pakonomaista tarvetta purkaa aggressiivisuutta. Useimmissa kouluissa ei puututa koulukiusaamiseen tarpeeksi vakavasti, jolloin poliisi saattaa joutua puuttumaan asiaan. Myös koulusurmissa ja muissa silmittömissä väkivallanteoissa tekojen yhdeksi motiiviksi on ilmoitettu pitkittynyt koulukiusaaminen; esimerkiksi Jokelan koulusurmien tekijä Pekka-Eric Auvinen oli tiettävästi ollut koulukiusattu.